CELEX: 52018JC0035
Language: hu
Date: 2018-11-28
Title: Együttes javaslat A TANÁCS HATÁROZATA az Európai Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások két évvel történő meghosszabbításával kapcsolatban képviselendő álláspontról

EURÓPAI BIZOTTSÁG
            Brüsszel, 2018.11.28.
            JOIN(2018) 35 final
            2018/0406(NLE)
            Együttes javaslat
            A TANÁCS HATÁROZATA
            az Európai Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások két évvel történő meghosszabbításával kapcsolatban képviselendő álláspontról
            
               
         
         
            
               INDOKOLÁS
            
            
               1.A javaslat tárgya
            
            
               E javaslat tárgya az Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások két évvel történő meghosszabbítására irányuló határozat tervezett elfogadásával kapcsolatban képviselendő álláspont meghatározásáról szóló határozat.
            
            
               2.A javaslat háttere
            
            
               2.1.A társulási megállapodás 
            
            
               1997. november 24-én aláírták az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodást (a továbbiakban: társulási megállapodás), amely 2002. május 1-jén hatályba lépett. A társulási megállapodás képezi az EU és Jordánia közötti kétoldalú kapcsolatok jogalapját. A megállapodás céljai:
            
            
               –megfelelő keret biztosítása a politikai párbeszéd számára, lehetővé téve a Felek közötti szoros politikai kapcsolatok fejlődését,
            
            
               –a feltételek megteremtése az áruk, szolgáltatások és tőke kereskedelmének fokozatos liberalizálásához,
            
            
               –párbeszéddel és együttműködéssel kiegyensúlyozott gazdasági és társadalmi kapcsolatok kialakításának elősegítése a Felek között,
            
            
               –a megélhetési és a foglalkoztatási feltételek javításának, továbbá a fokozott termelékenységnek és a pénzügyi stabilitásnak az elősegítése,
            
            
               –regionális együttműködés támogatása a békés egymás mellett élés, valamint a gazdasági és politikai stabilitás megszilárdítása céljából,
            
            
               –az együttműködés elősegítése a közös érdeklődésre számot tartó egyéb területeken.
            
            
               2.2.Társulási Tanács
            
            
               A társulási megállapodás létrehoz egy Társulási Tanácsot, amely felhatalmazással rendelkezik arra, hogy a megállapodásban előírt esetekben határozatokat hozzon a megállapodás céljainak elérése érdekében. A határozatok kötelező érvényűek a Felekre nézve. A vegyes bizottság továbbá ajánlásokat is tehet. Az eljárási szabályzat értelmében a Társulási Tanács elnökségét 12 hónapos időtartamra az EU és Jordánia felváltva látja el. A Társulási Tanács rendszeresen, évente egyszer miniszteri szinten ülésezik. A Társulási Tanács bármelyik Fél kérésére rendkívüli ülésszakot tarthat, amennyiben a Felek erről megállapodnak.
            
            
               2.3.A Társulási Tanács tervezett jogi aktusa 
            
            
               A Társulási Tanács határozatot tervez elfogadni a 2016–2018 közötti időszakra vonatkozó EU–Jordánia partnerségi prioritások 2020 végéig történő meghosszabbításáról. A Társulási Tanács eljárási szabályzatának 10. cikkével összhangban a határozatot írásbeli eljárással fogadják el.
            
            
               3.Az Unió által képviselendő álláspont
            
            
               Az Európai Unió által a társulási megállapodással létrehozott Társulási Tanácsban, az EU–Jordánia partnerségi prioritások két évvel történő meghosszabbítására vonatkozó határozat elfogadása tekintetében elfogadandó álláspont az e határozathoz csatolt határozat szövegén alapul. 
            
            
               A Társulási Tanács 2016. decemberi 1/2016 határozatával az EU és Jordánia a 2016–2018 közötti időszakra vonatkozóan partnerségi prioritásokat határozott meg a partnerség számára, melyeket – figyelembe véve a politikai, biztonsági és gazdasági fejleményeket – további két évre történő meghosszabbításuk tekintetében 2018 végéig felül kell vizsgálni. Az eltelt időszakban a két Fél továbbra is erős és szilárd partnerségére épített, és a partnerségi prioritások felülvizsgálatát követően megállapodott arról, hogy azok a partnerség további megszilárdításához irányadó dokumentumként továbbra is érvényesek. 
            
         
         
            
               A partnerségi prioritásokhoz csatolt EU–Jordánia megállapodást – amely kölcsönös kötelezettségvállalásokat fogalmaz meg a partnerségi prioritások végrehajtása és a szíriai válság hatásainak kezelése érdekében – az EU és Jordánia közötti kétoldalú együttműködés, valamint az egyéb vonatkozó párbeszédek és találkozók (mint például a „Szíria és a térség jövőjének támogatása” címmel 2017. április 4–5-én, illetve 2018. április 24–25-én rendezett két brüsszeli konferencia, amelyek alkalmával egyedi záródokumentumokat fogadtak el Jordániával kapcsolatban) keretében rendszeresen felülvizsgálták.
            
            
               A 2019–2020-as időszakban szükség esetén további felülvizsgálatra kerülhet sor a partnerségi prioritások és a megállapodás tekintetében.
            
            
               A partnerségi prioritások 2020 végégig történő meghosszabbítása tehát a Felek érdeke.
            
            
               4.Jogalap
            
            
               4.1.Eljárási jogalap
            
            
               4.1.1.Általános elvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat.”
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, amelyek a nemzetközi jog értelmében nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .
            
            
               4.1.2.A jelen esetre történő alkalmazás
            
            
               A Társulási Tanácsot megállapodás, nevezetesen a társulási megállapodás hozta létre.
            
            
               A Társulási Tanács által elfogadandó jogi aktus joghatással bíró jogi aktus. A tervezett jogi aktus joghatással bír, mivel két évvel meghosszabbítja a jelenlegi partnerségi prioritásokat. 
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               4.2.Anyagi jogalap
            
            
               4.2.1.Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               4.2.2.A jelen esetre történő alkalmazás
            
            
               A tervezett jogi aktus fő célkitűzése és tartalma a következő területtel kapcsolatos: egy társulási megállapodás és az európai szomszédságpolitika keretében egy harmadik országgal folytatott együttműködés.
            
            
               Ezért a javasolt határozat anyagi jogalapja a 217. cikk.
            
            
               4.3.Következtetés
            
            
               A javasolt határozat jogalapja az EUMSZ 217. cikke összefüggésben annak 218. cikke (9) bekezdésével.
            
         
         
            
               2018/0406 (NLE)
            
            
               Együttes javaslat
            
            
               A TANÁCS HATÁROZATA
            
            
               az Európai Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások két évvel történő meghosszabbításával kapcsolatban képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unió működéséről szóló szerződésre és különösen annak 217 cikkére, összefüggésben 218. cikke (9) bekezdésével,
            
            
               tekintettel az Európai Bizottság és az Unió külügyi és biztonságpolitikai főképviselője javaslatára,
            
            
               mivel:
            
            
               (1)1997. november 24-én aláírták az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodást, amely 2002. május 1-jén hatályba lépett
                  2
               .
            
            
               (2)A Társulási Tanács által 2016. decemberben elfogadott EU–Jordánia partnerségi prioritások felülvizsgálata alapján a Felek egyetértenek abban, hogy azok a partnerség további megszilárdításához irányadó dokumentumként továbbra is érvényesek.
            
            
               (3)Az euromediterrán megállapodás 91. cikkének (1) bekezdése értelmében a Társulási Tanács határozatokat hozhat a megállapodás célkitűzéseinek megvalósítása céljából.
            
            
               (4)A Társulási Tanács írásbeli eljárással határozatot fogad el a partnerségi prioritások 2020 végéig történő meghosszabbításáról.
            
            
               (5)Helyénvaló meghatározni az Unió nevében a Társulási Tanácsban képviselendő álláspontot, mivel a határozat kötelező érvényű lesz az Unióra nézve,
            
            
               ELFOGADTA EZT A HATÁROZATOT:
            
            
               1. cikk
            
            
               Az Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások két évvel történő meghosszabbításával kapcsolatban képviselendő álláspont az EU–Jordánia Társulási Tanács e határozathoz csatolt határozattervezetén alapul.
            
            
               2. cikk
            
            
               Ennek a határozatnak a Bizottság és a főképviselő a címzettje.
            
            
               Kelt Brüsszelben, -án/-én.
            
            
               
                     a Tanács részéről
               
            
         
         
            
               
                     az elnök
               
            
         
         
            
                  
                     (1)
                  
                        A Bíróság 2014. október 7-i ítélete, Németország kontra Tanács, C-399/12, ECLI:EU:C:2014:2258, 61–64. pont. 
               
               
                  
                     (2)
                  
                        Az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodás, HL L 129., 2002.5.15., 3. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2018.11.28.
            JOIN(2018) 35 final
            Együttes javaslat
            MELLÉKLET
            a következőhöz:
            A TANÁCS HATÁROZATA
            az Európai Unió által az egyrészről az Európai Közösségek és azok tagállamai, másrészről a Jordán Hásimita Királyság közötti társulás létrehozásáról szóló euromediterrán megállapodással létrehozott Társulási Tanácsban az EU–Jordánia partnerségi prioritások két évvel történő meghosszabbításával kapcsolatban képviselendő álláspontról
            
               
         
         
            
               MELLÉKLET
               A 13. EU–Jordánia TÁRSULÁSI TANÁCS 01/2018 HATÁROZATA
               
                  (...)
               
                  az EU–Jordánia partnerségi prioritások meghosszabbításáról
            
            
            
            
            
               AZ EU–JORDÁNIA TÁRSULÁSI TANÁCS,
            
            
            
               tekintettel az egyrészről az Európai Közösségek és azok tagállamai, és másrészről Jordánia közötti társulás létrehozásáról szóló euromediterrán megállapodásra (a továbbiakban: az euromediterrán megállapodás),  
            
            
            
               mivel:
            
            
            
               (1)1997. november 24-én aláírták az egyrészről az Európai Közösségek és azok tagállamai, másrészről Jordánia közötti társulás létrehozásáról szóló euromediterrán megállapodást, amely 2002. május 1-jén hatályba lépett.
            
            
               (2)Az euromediterrán megállapodás 91. cikke feljogosítja a Társulási Tanácsot arra, hogy megfelelő határozatokat hozzon a megállapodás céljainak elérése érdekében.
            
            
               (3)A megállapodás 101. cikke értelmében a felek meghozzák azokat az általános vagy konkrét intézkedéseket, amelyek szükségesek ahhoz, hogy teljesíthessék az e megállapodás szerinti kötelezettségeiket, és gondoskodnak arról, hogy az e megállapodásban meghatározott célkitűzések teljesüljenek.
            
            
               (4)A Társulási Tanács 2016. decemberi 1/2016 határozatával a 2016–2018-as időszakra vonatkozóan megállapodott az EU–Jordánia partnerségi prioritásokról, melyek célja a partnerség megszilárdítása Jordánia ellenálló képességének és stabilitásának támogatása és megerősítése érdekében, egyúttal törekedve az elhúzódó szíriai konfliktus hatásainak kezelésére is;
            
            
               (5)Az EU–Jordánia partnerségi prioritások felülvizsgálata alapján az EU és Jordánia megállapodott arról, hogy a 2016-ban elfogadott partnerségi prioritásokat 2020 végéig meg kell hosszabbítani, valamint hogy 2019–2020 során adott esetben sor kerülhet a partnerségi prioritások és az azokhoz csatolt EU–Jordánia megállapodás felülvizsgálatára;
            
            
               (6)A Társulási Tanács eljárási szabályzatának 10. cikke lehetővé teszi, hogy az ülések között írásbeli eljárásban hozzanak határozatokat, ha a felek megegyeznek erről,
            
            
            
               A KÖVETKEZŐKÉPPEN HATÁROZOTT:
            
            
         
         
            
               1. cikk
            
            
               A Társulási Tanács írásbeli eljárással eljárva úgy határoz, hogy a 2016. decemberi 1/2016 határozatához csatolt EU–Jordánia partnerségi prioritások 2020 végéig meghosszabbításra kerülnek.
            
            
            
               2. cikk
            
            
               Ez a határozat az elfogadásának napján lép hatályba.
            
            
            
               Kelt xx, [...].
            
            
            
            
            
                  a Társulási Tanács részéről
            
            
                  az elnök